
Fémek és fémötvözetek első- és másodrendű termodinamikus átrendeződéseinek tanulmányozása, DMTA mérőberendezéssel

A kutatómunka, egy a műanyagok iparában már bizonyított, nagy hatásfokú mérőgép alkalmazhatóságának határait feszegeti a fémek világába átültetve. Ezzel a módszerrel elérhetővé válna egyes (idővel remélhetőleg minél több) fémek és fémötvözetek olyan technológiai paramétereinek gyors lekérdezése, amely a későbbi feldolgozás során (pl. hőkezelés, képlékeny alakítás) lehetővé teszi az anyag felhasználási céljának megfelelő tulajdonságok elérését.
A dolgozat elkészítéséhez, több féle összetételű rézötvözetet alakítottam különböző mértékben, így a vizsgálat során két változó mennyiséget is (összetétel, alakítottság mértéke) figyelemmel tudtam követni. Az alakítást követően a DMTA mérőgép hevítési idejétől függően, olyan jellegű mikroszkópikus változások következtek be (a várhatóakkal egyezően) amelyekből következtetni próbáltam az átalakulás sajátosságaira. 



